text: [{"text_idx": "#000000", "text": "It all started in 1969 and today Vo\u0301nin is a major developer and manufacturer of high quality fishing gear, aquaculture equipment as well as supplying equipment for the land base industry."}, {"text_idx": "#000001", "text": "Broytta fer\u00f0ingarmynstri\u00f0 hja\u0301 makrelinum krevur ny\u0301ggj og l\u00e6ttari trol, i\u00f0 ger ta\u00f0 m\u00f8guligt hja\u0301 skipunum at toga vi\u00f0 h\u00e6gri fer\u00f0."}, {"text_idx": "#000002", "text": "Makrelfiskiskapurin i\u0301 f\u00f8royskum sjo\u0301gvi og altjo\u0301\u00f0a sjo\u0301gvi nor\u00f0anfyri hevur tey seinastu a\u0301rini havt lyndi til at broytast og kom hendan broytingin serliga til sjo\u0301ndar i\u0301 fj\u00f8r. Fra\u0301 at hava sta\u00f0i\u00f0 i\u0301 sera sto\u0301rum torvum, sto\u0301\u00f0 makrelurin munandi meira spjaddur og var i\u0301 sma\u0301um torvum."}, {"text_idx": "#000003", "text": "-A\u0301\u00f0ur snu\u0301i ta\u00f0 seg um at hava sto\u0301r trol vi\u00f0 langum og vi\u0301\u00f0um bellum, i\u00f0 kundu sv\u00f8lgja sto\u0301ru ha\u0301lini. Men i\u0301 fj\u00f8r vo\u0301ru hesi trolini ov sto\u0301r og tung at fiska vi\u00f0, ti\u0301 sto\u0301ru stimarnir vo\u0301ru ikki har meira, sta\u00f0festir Frederik Hansen, s\u00f8lulei\u00f0ari fyri uppsjo\u0301varu\u0301tger\u00f0 hja\u0301 Vo\u0301nini."}, {"text_idx": "#000004", "text": "Gr\u00f8nlendskir trolarar hava si\u0301\u00f0stu a\u0301rini fiska\u00f0 makrel vi\u00f0 munandi minni og l\u00e6ttari trolum. Forneti\u00f0 hevur veri\u00f0 sto\u0301rt, men sma\u0301meska\u00f0a troli\u00f0 og bellurin hava veri\u00f0 v\u00e6l minni enn trolini, i\u00f0 f\u00f8roysk skip hava bru\u0301kt. Og ta\u0301 Nor\u00f0borg hevur fiska\u00f0 burturav gr\u00f8nlendskari makrelkvotu, hava tey eisini bru\u0301kt li\u0301knandi trol."}, {"text_idx": "#000005", "text": "St\u00f8\u00f0an i\u0301 fj\u00f8r fekk Vo\u0301nina at taka makreltroli\u00f0, sum vanliga er selt til gr\u00f8nlendsk skip, og laga ta\u00f0 til f\u00f8roysku skipini at bru\u0301ka. Bellurin bleiv styttur og smalka\u00f0ur. Og fyri at gera troli\u00f0 enn l\u00e6ttari, bleiv capto-tilfar bru\u0301kt heilt aftur i\u0301mo\u0301ti bellinum. Talan er um dy\u0301rari tilfar, men ta\u00f0 er b\u00e6\u00f0i l\u00e6ttari, glattari og sterkari."}, {"text_idx": "#000006", "text": "-H\u00f8vu\u00f0smunurin er, at vi\u00f0 hesum trolinum ber til at toga no\u0301gv skjo\u0301tari. Hetta troli\u00f0 kla\u0301ra skipini at toga vi\u00f0 5,5 mi\u0301la fer\u00f0, ta\u0301 tey skulu jagstra makrelin. Gomlu trolini kravdu munandi st\u00f8rri maskinorku fyri at fa\u0301a ney\u00f0ugu fer\u00f0ina, sigur Frederik Hansen."}, {"text_idx": "#000008", "text": "Ein avbjo\u0301\u00f0ing, ta\u0301 makrelurin stendur spjaddur i\u0301 sjo\u0301num, er at reka hann inn i\u0301 troli\u00f0 og aftur i\u0301 posan. Sum eina roynd hevur Vo\u0301nin roynt at skifta breidlarnar u\u0301t vi\u00f0 net. I\u0301t\u00f8kiliga eru teir 80 metrarnir av breidlum, fra\u0301 trollemmunum aftur til forneti\u00f0, tiknir burtur. I\u0301 sta\u00f0in ganga h\u00f8vu\u00f0li\u0301nan og fiskili\u0301na a\u0301 trolinum heilt fram til lemmarnar"}, {"text_idx": "#000009", "text": "Borgarin hevur fiska sera v\u00e6l vi\u00f0 Falcon + trolinum"}, {"text_idx": "#000010", "text": "-Ju\u0301, ta\u00f0 var ein a\u0301vi\u0301s skepsis millum skipini, nu\u0301 vit valdu at seta net heilt fram i\u0301 trollemmarnar. Summi hildu ta\u00f0 vera truplari at arbei\u00f0a vi\u00f0, men ta\u00f0 vi\u0301sir seg at vera arbei\u00f0sligt og ta\u00f0 fiskar eisini v\u00e6l, sigur Frederik Hansen og sipar til fyrstu royndirnar, i\u00f0 Borgarin gj\u00f8rdi vi\u00f0 hesum serliga makreltroli i\u0301 fj\u00f8r."}, {"text_idx": "#000011", "text": "Makreltroli\u00f0 vi\u00f0 neti fram i\u0301 trollemmarnar er eitt li\u0301ti\u00f0 sindur tyngri at toga, men samb\u00e6rt s\u00f8lulei\u00f0aranum hja\u0301 Vo\u0301nini er framvegis talan um eitt l\u00e6tt trol."}, {"text_idx": "#000012", "text": "\u201cEg havi bara gott at bera hesum trolinum, ta\u00f0 er l\u00e6tt at toga og fiskar v\u00e6l. Vithava ongar trupuleikar havt, tv\u00f8rtur i\u0301mo\u0301ti, ta\u00f0 ny\u0301ggja troli\u00f0 fiskar munandi betri\u201d"}, {"text_idx": "#000014", "text": "-Eg vil siga, at hesi ny\u0301ggju trolini, i\u00f0 vit hava valt at nevna Falcon og Falcon+, eru serliga sni\u00f0givin til makrelfiskiskap i\u0301 f\u00f8royskum og altjo\u0301\u00f0a sjo\u0301gvi nor\u00f0anfyri. Ta\u00f0 er eitt l\u00e6tt trol, sum skipini kunnu toga skjo\u0301tt, heilt uppi i\u0301 sjo\u0301num, sigur Frederik Hansen. Nu\u0301 verti\u0301\u00f0in fyri makrelfiskiskap n\u00e6rkast, bendir alt a\u0301, at skipini fara eftir makrelinum a\u0301 sama ha\u0301tt sum i\u0301 fj\u00f8r, nevniliga vi\u00f0 sm\u00e6rri og l\u00e6ttari trolum enn undanfarin a\u0301r."}, {"text_idx": "#000015", "text": "SambandSambandDeildirMi\u00f0larKatalogUm okkumS\u00f8ganNy\u0301skapanBur\u00f0ardygdSt\u00f8rvServiceFiskivinnaAlivinnaTrawl LogAqua LogVinna a\u0301 landi"}, {"text_idx": "#000016", "text": "FiskivinnaAlivinnaTrawl LogAqua LogVinna a\u0301 landi"}]